Lauri Haapa

Lauri Johannes Haapa (12. kesäkuuta 1889 Hämeenlinna – 30. joulukuuta 1961) oli suomalainen toimittaja ja pakinoitsija.Toimittaja Lauri Haapa. 50-vuotias, Riihimäen Sanomat, 10.06.1939, nro 64, s. 2, Kansalliskirjaston digitaaliset aineistotToimittaja Lauri Haapa 50-vuotias, Hämeen Sanomat, 11.06.1939, nro 132, s. 2, Kansalliskirjaston digitaaliset aineistotHenkilötietoja - Personalia, Suomen lehdistö : lehdistön ammattilehti, 01.07.1939, nro 6-7, s. 5, Kansalliskirjaston digitaaliset aineistot50-vuotias, Uusi Suomi, 12.06.1939, nro 155, s. 3, Kansalliskirjaston digitaaliset aineistot50-vuotias, Aamulehti, 12.06.1939, nro 155, s. 5, Kansalliskirjaston digitaaliset aineistot

Lauri Haapa pääsi ylioppilaaksi 1908 Hämeenlinnan klassillisesta lyseosta. Lehtimiehen uransa hän aloitti saman vuoden syksyllä Hämeen Sanomat -lehden toimituksessa. Haapa oli sitten Aamulehden toimittajana Tampereella 1909–1920 ja sen jälkeen STT:n Tampereen toimiston hoitajana vuoden 1920 lopulle saakka. Hän oli Hämeen Sanomat -lehden toimittajana 10 vuoden ajan ja vuodesta 1935 alkaen Riihimäen Sanomien toimitussihteerinä. Haapa kirjoitti Aamulehteen ja Hämeen Sanomiin pakinoita nimimerkillä Taneli. Hän osallistui Suomen sisällissotaan valkoisten joukoissa ja oli Tampereella muun muassa Suomalaisen Klubin sihteerinä.Eemeli Salminen : Muistelmia Riihimäen Sanomain alkuvuosilta, Riihimäen Sanomat, 10.10.1939, nro 115, s. 5, Kansalliskirjaston digitaaliset aineistot

Lauri Haapa oli naimisissa Aura Emilia Nyholmin kanssa. Heidän poikansa oli teologi ja apulaisprofessori Esko Haapa.Kuka kukin on 1978 : Haapa, Esko Johannes

 Julkaisuja 
 Riihimäen kauppaseura r.y. 25-vuotiskertomus. Riihimäen kauppaseura, Riihimäki 1947

 Lähteet 

Luokka:Suomalaiset toimittajat
Luokka:Pakinoitsijat
Luokka:Suomen sisällissodan valkoiset
Luokka:Vuonna 1889 syntyneet
Luokka:Vuonna 1961 kuolleet